kardosdrur/scandi-wiki huggingface dataset:
Rustenburg

Rustenburg er en by i Sydafrika med ca. 400.000 indbyggere. Den er beliggende i Nordvestprovinsen.
Byen er beliggende 100 kilometer vest for Pretoria og 120 kilometer nordvest for Johannesburg. Rustenburg Local Municipality har 449.776 (2007). I forbindelse med VM i fodbold 2010 afholdtes fodboldkampe på Royal Bafokeng Stadium i byen.

Henvisninger 

Byer i Sydafrika
Yann M'Vila

Yann M'Vila (født 29. juni 1990 i Amiens, Frankrig) er en fransk fodboldspiller af congolesisk oprindelse, der spiller som midtbanespiller i Saint-Étienne. M'vila er et produkt af Rennes' respekterede talentskole, der er kåret til Frankrigs bedste. Han har desuden tidligere spillet for FC Rubin Kazan i Rusland, Inter i Italien og engelske Sunderland.

Landshold 
M'vila har (pr marts 2018) spillet 22 kampe for Frankrigs A-landshold, og var med i landstræner Raymond Domenechs bruttotrup til VM i 2010 i Sydafrika.

Eksterne henvisninger 

Fodboldspillere fra Frankrig
Fodboldspillere fra Stade Rennais FC
Fodboldspillere fra Rubin Kazan
Fodboldspillere fra AS Saint-Étienne
Fodboldspillere fra FC Internazionale Milano
Fodboldspillere fra Sunderland A.F.C.
Mathieu Valbuena

Mathieu Valbuena (født 28. september 1984 i Bruges, Frankrig) er en fransk fodboldspiller, der spiller som offensiv midtbanespiller hos  Olympiakos. Tidligere har han optrådt for blandt andet Fenerbache,  Olympique Lyon, Olympique Marseille og Dynamo Moskva. Han var med Marseille med til at vinde det franske mesterskab i 2010.

Landshold 
Valbuena debuterede for Frankrigs landshold den 26. maj 2010 i et opgør mod Costa Rica, hvor han blev skiftet ind og scorede sejrsmålet kort før tid. Han har siden deltaget ved både VM i 2010, EM i 2012 og VM i 2014.

Titler 

Ligue 1:
 2010 med Olympique Marseille

Eksterne henvisninger 

Fodboldspillere fra Frankrig
Fodboldspillere fra Olympique Marseille
Fodboldspillere fra Dynamo Moskva
Fodboldspillere fra Olympique Lyon
Fodboldspillere fra Fenerbahçe SK
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Stagnation

Udtrykket stagnation (af latin stagnatio = "stilstand") bruges om et udviklingsforløb, hvor der hverken ses en tendens til fremgang eller tilbagegang. Afledt derfra også om perioder med ringe eller ingen økonomisk vækst, men heller ingen tilbagegang.

Permanent stagnation  

Teorien om permanent stagnation (engelsk: Secular stagnation) blev oprindelig fremført af den dansk-amerikanske økonom Alvin Hansen, en tilhænger af Keynes' økonomiske tanker, i 1930'erne. Teorien forudsiger, at der i moderne markedsøkonomier kan opstå en mere permanent situation, hvor investeringsniveauet og den generelle økonomiske aktivitet er for beskeden til, at der kan opnås et højt beskæftigelsesniveau. Teorien gik på det nærmeste i glemmebogen i efterkrigstidens højvækstperiode, men har igen fået en opblussen efter finanskrisen. USA's tidligere finansminister Lawrence Summers og Nobelpristageren Paul Krugman har således gjort sig til fortalere for den.

En måde at forklare permanent stagnation på er at tage udgangspunkt i samfundets renteniveau. Renten kan skabe ligevægt mellem udbud og efterspørgsel på kapitalmarkedet, dvs. ligevægt mellem opsparing og investeringer. Hvis der er for lav samlet efterspørgsel og for få investeringer i økonomien, kan en lavere rente genoprette situationen ved at gøre det billigere at låne og investere. Men hvis den rente, der skal til for at skabe tilstrækkeligt med efterspørgsel og investeringer, er negativ, kan det blive svært at komme ud af stagnationen. Nominelle renter kan ikke blive negative for alvor, så der er i praksis en nedre grænse for den nominelle rente på nul procent (denne situation er også kendt som likviditetsfælden). Hvis inflationen er lav, kan realrenten (forskellen mellem den nominelle rente og inflationen) måske ikke blive lav nok til at stimulere investeringerne tilstrækkeligt, og så kan økonomien havne i en langvarig stagnation.

Kilder

Ekstern henvisning 

 Secular Stagnation: Facts, Causes and Cures  - bog om permanent stagnation, udgivet 2014 af forskningsnetværket CEPR - Centre for Economic Policy Research.

Økonomisk udvikling
Desorientering

Desorientering er når hjernen lukker ned for den del der husker, "Hvor man er/Hvem man er/hvad årsagen er til man er hvor man er. Det vil sige, man har simpelthen ikke styr på omgivelserne. Hvor man sidst var henne, og hvor man er henne nu, hvad klokken. Hvilket gør det meget svært at holde en aftale, eller have planer.

Lægevidenskab
HC Dukla Praha

HC Dukla Praha er en håndboldklub hjemmehørende i Prag, Tjekkiet. Klubben var oprindeligt en del af Tjekkoslovakiets hærs sportsklub, som havde flere sportsgrene, herunder fodbold, på programmet, og som blev stiftet i 1948 under navnet ATK Praha, men som senere skiftede navn til Dukla Praha.

Dukla Prahas herrehåndboldhold var det mest succesrige mandlige håndboldhold i Tjekkoslovakiet, idet det vandt det tjekkoslovakiske mesterskab 28 gange. Efter Tjekkoslovakiets opdeling har klubben vundet det tjekkiske mesterskab to gange.

Klubben har mange gange repræsenteret Tjekkoslovakiet og Tjekkiet i Europa Cup-turneringerne, hvor dens største triumfer er de to sejre i Mesterholdenes Europa Cup i 1962-63 og 1983-84. I den allerførste mesterholdturnering i 1956-57 var Dukla Praha også medvirkende, idet turneringen blev vundet af en byhold fra Prag.

Meritter

Nationale turneringer 

Tjekkoslovakisk mesterskab
Vinder: 1953, 1954, 1955, 1956, 1958, 1959, 1961, 1962, 1963, 1964, 1965, 1966, 1967, 1970, 1977, 1979, 1980, 1982, 1983, 1984, 1985, 1986, 1987, 1988, 1990, 1991, 1992, 1994

Tjekkisk mesterskab
Vinder: 1995, 1999

Europæiske turneringer 

Mesterholdenes Europa Cup
Vinder: 1962-63, 1983-84 samt andel i 1956-57
Finalist: 1966-67, 1967-68

Cup Winners' Cup
Finalist: 1981-82

Kilder / eksterne henvisninger 
HC Dukla Prahas hjemmeside

Håndboldklubber fra Tjekkiet
Etableret i 1948
Sport i Prag
Dukla Praha

Dukla Praha henviser til flere artikler:
 FK Dukla Prag – en fodboldklub 
 HC Dukla Praha – en håndboldklub hjemmehørende i Prag,  Tjekkiet.
Klorogensyre

Klorogensyre eller chlorogensyre er en familie naturligt forekommende organiske stoffer. Findes f.eks. i kaffe og i bambus og er kendt som antioxidant. Stoffet hæmmer frigivelsen af glucose til blodet efter et måltid.

Eksterne henvisninger 
 Biokemisk leksikon
 Dansk Kemi

Antioxidanter
Carboxylsyrer
Aromatiske forbindelser
Alkoholer
Estere (kemi)
Frans Michael Franzén

Frans Michael Franzén (født 9. februar 1772 i Uleåborg i det nuværende Finland, død 14. august 1847 i Hernösand) var en svensk digter.

Liv og gerning 

Franzén blev student i Åbo og tog der 17 år gammel magistergraden, blev 1792 docent og senere professor i historie og moralfilosofi. 1795—96 foretog Franzén en udenlandsrejse til Danmark, Tyskland, Frankrig og England, hvor hans allerede åbne sans for det nyvakte germanske åndsliv yderligere styrkedes. 

Efter Finlands afståelse til Rusland flyttede Franzén til Sverige, hvor han, der nogle år i forvejen var blevet ordineret, blev
præst, først i Kumla i Närke, senere i Stockholm og endelig (1834) biskop i Hernösand, hvor han døde. Medlem af svenske Akademien var han blevet allerede 1808, og 1824-34 var han Akademiens sekretær.

Allerede tidligt fremtrådte Franzén som digter: hans første digte spredtes landet rundt i afskrifter og modtoges med begejstring, især "Selmadigtene", som var fremkaldt af hans kærlighed til en ung dame. Til de mest kendte hører: "Menniskens anlete", "De tre behagen", "Till Selma", "De små", "Unga flicka i din vår", de elskværdige drikkeviser: "Goda gosse glaset tom", "Sörj ej den gryende dagen", "Champagnevinet" og ikke mindst "Den gamle knekten" med flere. Af hans ungdomsdigte bør ikke glemmes de af den skandinaviske bevægelse i 1790'erne fremkaldte: "Den danska sånggudinnan till den svenska" og "Svea till Dana". For sin smukke Sang om Creutz (1797) vandt han Svenska Akademiens store pris. Af hans mere didaktisk-religiøse digte kan nævnes: "Emili eller en afton i Lappland", "Tidsbilder" med flere.

Årsager til gennembrud 

Grunden til, at hans digtning så tidligt slog igennem, var ikke blot den milde elskelige personlighed, der overalt lyste igennem den, men også det ny og friske, den bragte, påvirket som den var af den ny tyske litteratur (Klopstock, Voss og andre) helt uden for den herskende akademiske smag. Han påskønnedes derfor også af Kellgren, som optog blandt andre "Menniskans anlete" i Stockholmsposten. Skønt han stod uden for den akademiske retning, trådte han dog aldrig i opposition til den: al polemik var hans ironiske natur imod. På den anden side kunne han ikke slutte sig til fosforisterne, hvor meget han end i flere henseender delte deres anskuelser, og da der fra disses kredse rettedes nogle efter hans anskuelse uretfærdige angreb mod de gamle, tog han bestemt afstand fra dem og skrev blandt andet "Thorilds skugga till Leopold". Af hans senere digtning er hans mange smukke salmer det mest værdifulde. 

Som historiker er han især kendt for den række mindeskrifter, han i sin egenskab af akademiets sekretær fik lejlighed til at udarbejde. De mest kendte er skildringerne af fru Lenngren, Lidner og Creutz.

Eksterne henvisninger 

Præstestandens rigdagsmedlemmer
Biskopper fra Sverige
Digtere fra Sverige
Digtere fra Finland
Salmedigtere fra Sverige
Faglitterære forfattere fra Sverige
Faglitterære forfattere fra Finland
Svenskere i 1800-tallet
Medlemmer af Svenska Akademien
Svensksprogede forfattere fra Sverige
Finlandssvenske forfattere
Salmedigtere fra Finland
Bustrup

Bustrup er en hovedgård i Ramsing Sogn i det tidligere Rødding Herred, Viborg Amt, nu Skive Kommune. Herregårdens historie går tilbage til midten af 1400-tallet, hvor den tilhørte slægten Krabbe. Bygninger opført af rigsmarsk Tyge Krabbe i 1521, brændte under Grevens Fejde i 1534, men blev genopbygget, og senere ombygget af Christian Holck i 1626. Den nuværende 3-fløjede hovedbygning i én etage, er fra 1766, opført af kammerråd Peder Skow. Avlsbygningerne brændte i 1869 men er genopført. Bustrup blev udstykket i 1910.

Gården har været hjemsted for Bustrup Optagelseshjem, som eksisterede til engang midt i 1970-erne, da den blev købt af Tvinds lærergruppe og stedet blev indrettet til efterskole, og senere er der også lavet en dagskole for børn og unge fra lokalområdet.

Eksterne kilder og henvisninger 
 J.P. Trap: Kongeriget Danmark, 4. udg. 1925
 Bustrups historie på Bustrup.dk 
 Den Store Danske

Herregårde i Viborg Amt
Herregårde i Skive Kommune
Bustrup (flertydig)

Navnet Bustrup kan henvise til flere steder:

 Bustrup er en hovedgård i Ramsing Sogn i det tidligere Rødding Herred, Viborg Amt, nu Skive Kommune.
 Bustrup (Sydslesvig) eller Busdorf (tysk) er en landsby og kommune i Kreis Slesvig-Flensborg i den tyske delstat Slesvig-Holsten. Byen grænser direkte op til Slesvig by.
Bregninge (Tåsinge)

Bregninge er en landsby på øen Tåsinge med knap 200 indbyggere (2010). Bregninge er beliggende tre kilometer syd for Vindeby og seks kilometer syd for Svendborg. Landsbyen tilhører Svendborg Kommune og er beliggende i Bregninge Sogn. Bregninge Kirke ligger i byen.

Kilder 

 

Byer i Svendborg Kommune
Tåsinge
Byer og bydele med genforeningssten
Gregory van der Wiel

Gregory van der Wiel (født 3. februar 1988 i Amsterdam, Holland) er en hollandsk fodboldspiller. Han spiller i Major League Soccer for Toronto FC. Tidligere har han repræsenteret blandt andet AFC Ajax i hjemlandet samt franske Paris Saint-Germain.

Landshold 
Van der Wiel står (pr. april 2018) noteret for 46 kampe for Hollands landshold, som han debuterede for den 28. marts 2009 i en VM-kvalifikationskamp mod Skotland.

Titler 

Hollands pokalturnering
 2007 og 2010 med Ajax Amsterdam

Eksterne henvisninger 

Fodboldspillere fra Holland
Fodboldspillere fra AFC Ajax
Fodboldspillere fra Paris Saint-Germain
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2012
Wout Brama

Wout Brama (født 21. august 1986 i Almelo, Holland) er en hollandsk fodboldspiller, der spiller som midtbanespiller hos Central Coast Mariners i Australien. Han har tidligere spillet for blandt andet FC Twente i sit hjemland. 

Han var i 2010 med til at sikre Twente det hollandske mesterskab.

Landshold 
Brama står (pr. april 2018) noteret for tre kampe for Hollands landshold, som han debuterede for den 18. november 2009 i en venskabskamp mod Paraguay.

Titler 

Æresdivisionen
 2010 med FC Twente

Eksterne henvisninger 

Fodboldspillere fra Holland
Fodboldspillere fra FC Twente
Gudbjerg

Gudbjerg er en by på Sydfyn med , beliggende 3 km vest for Gudme, 13 km syd for Ørbæk, 12 km sydøst for Kværndrup, der har tilkørsel til Svendborgmotorvejen, og 13 km nordøst for Svendborg. Byen hører til Svendborg Kommune og ligger i Region Syddanmark. I 1970-2006 hørte byen til Gudme Kommune.

Gudbjerg hører til Gudbjerg Sogn, og Gudbjerg Kirke ligger i byen. 2 km mod vest ligger Gudbjerg Skov.

Faciliteter 
 Gudbjerg Skole blev fra 2011 en afdeling af Stokkebækskolen. Afdelingen har ca. 120 elever, fordelt på 0.-6. klassetrin. Efter 6. klasse kommer eleverne til skolens afdeling i Gudme. Fra 2019 er Gudbjerg skole kun for 0. kl til 3. kl.
 Gudbjerg Forsamlingshus har kapacitet til 150 personer i en stor sal med scene til 110 personer og en lille sal til 35 personer.
 Gudbjerg er medstifter af håndboldklubben GOG og indgår som det første forbogstav i klubnavnet (de to andre er Oure og Gudme). Gudmehallerne, nu "SU'VI:T Arena", er klubbens hjemmebane.

Historie

Gudbjerglund 
På bakken syd for byen ligger den lille skov Gudbjerglund med 4 stendysser fra bondestenalderen. De blev fredet i 1872. 50 år senere blev det foreslået at oprette en møde- og mindeplads ved oldtidsminderne, og den blev indviet i 1929. I 1942 blev der udgravet en amfiteatralsk festplads, og i årenes løb er der opstillet en halv snes mindesten.

7. september 1930 blev der afsløret en sten til minde om Genforeningen i 1920.

Landsbyen 
I 1899 beskrives Gudbjerg således: "Gudbjærg med Kirke, Præstegd., Skole, Forsamlingshus (opf. 1891), Vejr- og Vandmølle, Mejeri og Telefonstation;"

Noter

Eksterne kilder/henvisninger 

 Gudbjerget –- plads til alle 
 SDFE kortviser: Høje målebordsblade 1842-1899 og lave målebordsblade 1901-1971

Byer i Svendborg Kommune
Byer og bydele med genforeningssten
Thomas Kastrup-Larsen

Thomas Kastrup-Larsen (født 3. februar 1973 i Kalundborg) er en socialdemokratisk politiker, som var borgmester i Aalborg Kommune fra 1. januar 2014 til hans udtrædelse af Aalborg Byråd 31. maj 2023. Han meddelte i marts 2023 at han ville træde tilbage som borgmester 31. juli 2023 og ikke genopstille ved kommunalvalget i 2025. Han angav som årsag at ville prøve noget nyt efter 25 år som byrådsmedlem. Da han efterfølgende blev ansat som direktør på Professionshøjskolen UCN fra 1. juni blev hans afgang fra byrådet fremrykket til 31. maj 2023, og første viceborgmester  Helle Frederiksen blev fungerende borgmester fra 1. juni.

Thomas Kastrup-Larsen bor i Aalborg Vestby sammen med sine tre børn.

Han er uddannet i Politik & Administration fra Aalborg Universitet. Før han blev valgt som rådmand og borgmester, arbejdede han for AOF i Aalborg.

Thomas Kastrup-Larsen valgte i januar 2022 at sygemelde sig med stress efter anklager om en sag med køb af en video for 100.000 kr., som af flere danske medier og politiske eksperter blev kaldt "retur-kommission". Enhedslistens byrådsmedlem i Aalborg Per Clausen udtaler til det danske medie BT at "Det er helt uacceptabelt, at borgmesteren får finansieret sin valgkamp ved at man fifler med indbetalingerne og skjuler, hvor pengene kommer fra". Samme medie kalder sygemeldningen fra Thomas Kastrup-Larsen mistænkelig da den falder næsten øjeblikkeligt med den dårlige presse omtale, som er et generelt problem i Danmark hvor en lang række offentlige ansatte udnytter de lukrative regler om sygemelding til at fjerne sig fra kritiske spørgsmål og samtidigt fortsætter med at modtage løn. "Timingen er suspekt" siger BT's ansvarshavende redaktør Anders Leonhard Jensen.

Politiske embeder 
Thomas Kastrup-Larsen sad i Aalborg byråd fra 1. januar 1998 til 31. maj 2023

Han havde følgende poster:
 Siden 1998: Medlem af Aalborg Byråd
 Siden 2007: Formand for Nordjyllands Trafikselskab
 Siden 2008: Formand for Trafikselskaberne i Danmark
 Siden 2014: Borgmester i Aalborg Kommune

Andre poster:
 Siden 2010: Medlem af KKR Nordjylland, kommunekontaktråd under KL.
 Siden 2010: Medlem af Sundhedskoordinationsudvalget under Region Nordjylland
 Medlem af VL-gruppe 19

Tidligere poster 
 Medlem af Danmarks Socialdemokratiske Ungdom i Aalborg
 1998-2006: Medlem af Skole- og Kulturudvalget
 Formand for Ungdomsskolen i Aalborg.
 Rådmand for Sundhed og Bæredygtig Udvikling i Aalborg Kommune

Referencer

Eksterne henvisninger 
 Forvaltningen for Sundhed og Bæredygtig udvikling under Aalborg Kommune 
 Thomas Kastrup-Larsens hjemmeside

Medlemmer af Aalborg Byråd
Borgmestre i Aalborg
Personer fra Aalborg
Kommunalbestyrelsesmedlemmer fra Socialdemokraterne
Rådmænd i Aalborg
Borgmestre i Danmark 2018-2021
Borgmestre i Danmark 2022-2025
Borgmestre fra Socialdemokraterne
Personer i Kraks Blå Bog
Afriqiyah Airways Flight 771

Afriqiyah Airways Flight 771 var en flyvning mellem Johannesburg og London med mellemlanding i Tripoli.

Den 12. maj 2010 styrtede flyet ned ved landingen ved Tripoli internationale lufthavn. Ulykken dræbte 103 mennesker, hvoraf 92 var passagerer og 11 besætningsmedlemmer. En dreng på ti år var den eneste overlevende fra ulykken.

Passagerer og besætning

Overlevende 
Ved flystyrtet overlevede kun én af de 104 ombordværende; en 10-årig dreng fra Holland. Han blev kort tid efter blevet bragt til et hospital i Tripoli, hvor han har fået opereret begge ben. Den 13. maj blev han bragt hjem til Holland.

Referencer

Eksterne henvisninger 

Flyulykker og -hændelser i 2010
Flyulykker og -hændelser i Libyen
Partybus

En partybus (også kendt som en Festbus, limobus, limousine bus, partyvan, eller luksusbus) er et stort motorkøretøj, der som regel har oprindelse i en konventionel bus, men er modificeret og designet til at transportere 10 eller flere mennesker – udelukkende med et mere rekreativt formål, der som regel indebærer en form for fejring, f.eks. fødselsdage eller studenters dimission. Partybusser er som regel ført af buschauffører.

Partybusser tilbyder ofte siddepladser i størrelsesordenen 10 til 50 mennesker. Faciliteter kan eksempelvis være i form af et opgraderet elektrisk system, ændring af tomgang end ved normale busser, lydanlæg med forskellige tilslutningsmuligheder, opvarmede sidespejle, bedre sæder, stripperstang, video/audio systemer, bagagerum, bakke-kamera, røgmaskiner, laserlys, discolys, stroboskoplys, toilet om bord, handicapudstyr samt et fleksibelt gulv-layout til ændring af sædeopsætning.

Partybusser anvendes primært, men ikke udelukkende, til bryllupper, gallafester og polterabender, samt rundture til casinoer, byture, natklubture med mere. Ofte er turen skræddersyet, således at passagerene samles op ved hjemmeadressen.

Nogle busser bookes i uger ad gangen ved større begivenheder, men størstedelen lejes blot for en enkelt aften i et antal timer. 

Konceptet er mere udbredt i USA end andre steder i verden. Lande som Danmark ser dog en stigning af antallet af busselskaber, der kan levere partybus-lignende ydelser.

Se også 
 Limousine

Busser
Underholdende begivenheder
Strammelse

Strammelse er en landsby på øen Tåsinge med knap 200 indbyggere (2010). Strammelse er beliggende fem kilometer syd for Vindeby og otte kilometer syd for Svendborg. Landsbyen tilhører Svendborg Kommune og er beliggende i Landet Sogn.

Kilder 

 

Byer i Svendborg Kommune
Tåsinge
STS-81

STS-81 (Space Transportation System-81) var Atlantis 18. rumfærge-mission. Opsendt 12. januar 1997 og vendte tilbage den 22. januar 1997. Det var den femte mission hvor en NASA rumfærge lagde til ved den russiske rumstation MIR.

Tidligere flyvninger til rumstationen Mir, var: STS-60, STS-63, STS-71, Sojuz TM-21, STS-74 STS-76 og STS-79. Efterfølgende fælles missioner til Mir: STS-84, STS-86, STS-89 og STS-91.

Besætning 
   Michael Baker (kaptajn)
   Brent Jett (pilot)
   Peter Wisoff (missionsspecialist)
   John Grunsfeld (missionsspecialist)
   Marsha Ivins (missionsspecialist)

Fra MIR til jorden 
   John Blaha (missionsspecialist)

Fra jorden til MIR, besætning Mir-19 
   Jerry Linenger

Missionen 
Rumfærgen medbragte Spacehab, SAREX-II, KIDSAT, TVIS, Biorack, CREAM, OSVS, MSX og udskiftede et besætningsmedlem.

Eksterne henvisninger 
 STS-81 NASA 
 STS-81  NASA KSC 

Rumfærgeprogrammet
Landet (Tåsinge)

Landet er en landsby på øen Tåsinge med . Landet er beliggende i Landet Sogn en kilometer vest for Lundby, fem kilometer syd for Vindeby og ni kilometer syd for Svendborg. Landsbyen tilhører Svendborg Kommune og er beliggende i Region Syddanmark.

I landsbyen finder man Landet Kirke.

Kilder 

Byer i Svendborg Kommune
Tåsinge
Shit Kid

Anders de Vos Lassen (født 15. december 1988), bedre kendt som Shit Kid, er en dansk tidligere rapper og sangskriver. Han fik sit gennembrud, da han kom på en tredjeplads i De Unges Melodi Grand Prix) i 2001 med sangen "Når vi sparker biiip", og han udgav efterfølgende et album af samme navn.

Den 3. januar 2011 blev han dømt til anbringelse på retspsykiatrisk afdeling for at have dræbt sin tilsynsværge i maj 2010 udenfor Lassens hjem på Amager. En mentalundersøgelse konkluderede, at han var sindssyg i gerningsøjeblikket, og han blev derfor idømt en behandlingsdom.

Hans kusine er sangerinden Tiggy.

Referencer

Eksterne henvisninger 
 

Sangere fra Danmark
Lundby (Tåsinge)

Lundby er en landsby på øen Tåsinge med . Lundby er beliggende i Landet Sogn en kilometer øst for Landet, fem kilometer syd for Vindeby og ni kilometer syd for Svendborg. Landsbyen tilhører Svendborg Kommune og er beliggende i Region Syddanmark.

Lundby Skole ligger i landsbyen.

Kilder 

Byer i Svendborg Kommune
Tåsinge